মাদারীপুরের কালকিনি উপজেলার সিডিখান ইউনিয়ন আওয়ামী লীগের উদ্যোগে ইফতার ও দোয়া মাহফিল অনুষ্ঠিত হয়েছে। রবিবার মোক্তারের হাট বাজারে অনুষ্ঠিত ইফতার মাহফিলে প্রধান অতিথি হিসেবে উপস্থিত ছিলেন মাদারীপুর-৩ আসনের সংসদ সদস্য ও কেন্দ্রীয় আওয়ামী লীগের সাংগঠনিক সম্পাদক কৃষিবিদ আ.ফ.ম বাহাউদ্দিন নাছিম। সিডিখান ইউনিয়ন আওয়ামী লীগের সভাপতি ও ইউপি চেয়ারম্যান চাঁনমিয়া সিকদারের সভাপতিত্বে এ সময় বিশেষ অতিথি ছিলেন উপজেলা আওয়ামী লীগের সভাপতি অধ্যাপিকা তাহমিনা সিদ্দিকী, উপজেলা চেয়ারম্যান তৌফিকুজ্জামান শাহীন, মেয়র এনায়েত হোসেন, উপজেলা ভাইস চেয়ারম্যান কাজী মাহমুদুল হাসান দোদুলসহ স্থানীয় নের্তৃবৃন্দ।